Jabarkan Siheyuan dan hutong dari Kebudayaan Beijing dalam bahasa melayu

Siheyuan membarisi hutong (lorong) yang menghubungkan kawasan dalaman bandar raya lama Beijing. Lorong-lorong itu biasanya terbentang pada arah timur ke barat supaya muka pintu dapat menghadap utara atau selatan atas alasan feng shui. Lebar berbeza-beza, dengan sesetengahnya terlalu sempit sehingga muat hanya until sebilangan kecil pejalan kaki melaluinya pada mana-mana satu masa.

Pada suatu ketika, siheyuan dan hutong sangat popular di Beijing, tetapi kini lesap dengan begitu pantas sementara seluruh blok hutong diratakan dan digantikan dengan bangunan tinggi.  Bagaimanapun, penghuni siheyuan berhak tinggal di apartmen  bangunan baharu yang saiznya tidak kurang daripada tempat kediaman mereka yang dahulu. Sungguhpun demikian, banyak orang terasa kehilangan dan merindui suasana kemasyarakatan tradisi dan kehidupan jalan raya hutong tidak dapat digantikan. Lebih-lebih lagi, penghuni hanya memilik kawalan yang amat terbatas terhadap kediaman mereka kerana ia kini dipegang oleh pemerintahan.

Sesetengah kawasan kejiranan hutong yang bersejarah atau berpemandangan indah telah dipeliharakan dan dibaik pulih oleh pemerintahan, khususnya untuk Sukan Olimpik 2008.